### Beslutninger:

Fremsendes til Økonomiudvalget til behandling i henhold til beslutning i byrådets møde den 11. maj 2022.

###

Beslutningsforslag fra Radikale Venstre

Racisme og diskrimination på baggrund af etnicitet, hudfarve eller religion er noget, der eksisterer i alle dele af vores samfund. Det gælder lige fra arbejdsmarkedet, interaktionen med politiet, boligsektoren, på de sociale medier og i det offentlige rum. Hændelser der blandt andet udspringer af fordomme, stigma og uvidenhed. Med dette forslag ønsker Radikale Venstre, at Aarhus Byråd igangsætter en hurtigarbejdende proces med henblik på at etablere en handlingsplan mod racisme og diskrimination, så vi kan komme problemet til livs i [adresse].

Generelt er racisme og diskrimination blevet et stigende problem både på landsplan og lokalt. Indenfor de sidste par år har hver anden efterkommer oplevet hadefulde ytringer samt hver fjerde har oplevet problemer i nattelivet som en konsekvens af deres etnicitet. Mange unge med minoritetsbaggrund har svært ved få en læreplads, hvilket forhindrer dem i at færdiggøre deres uddannelse (Tænketanken, 2005). Ligeledes viser en undersøgelse, at jobsøgende med typiske, danske navne har en 53 procent større chance for at blive kaldt til jobsamtale i forhold til tilsvarende ansøgere med typiske, mellemøstlige navne ([adresse], 2017). Og for kvinder er denne tendens endnu højere: Tørklædebærende kvinder skal i gennemsnit sende 60 procent flere ansøgninger afsted end etnisk danske kvinder for at blive kaldt til det samme antal samtaler, selvom kvinderne besidder samme kvalifikationer (Institut for Menneskerettigheder, 2020).

Dette tyder på en gennemgående diskrimination i vores samfund, der udsætter bestemte borgere for stress og frygt, og som overordnet set øger uligheden. Diskriminationen er blandt andet med til at stille efterkommere langt dårligere på arbejdsmarkedet i forhold til etniske danskere. Hvis vi vil have forbedret integrationen i [adresse], så er vi derfor først og fremmest nødt til at sikre, at man som efterkommer også bliver stillet over for de samme vilkår som alle andre. Vi mener derfor, at der er brug for en handlingsplan til at bekæmpe den udbredte forskelsbehandling og racisme, der er i vores samfund. Det skal føles trygt at bo i [adresse] uanset etnicitet, hudfarve eller religion.

Vi ønsker handlingsplanen skal have fokus på følgende områder: hadforbrydelser, hadefulde ytringer, arbejdsmarkedet, boligmarkedet, boligsektoren og uddannelsessektoren. Ydermere ønsker vi, at handlingsplanen skal udarbejdes i samarbejde med professionelle aktører herunder ledende forskere på området samt civilsamfundet.

Det indstilles at;

1. Borgmesterens afdeling og Social- og Beskæftigelsesforvaltningen i samarbejde med andre relevante forvaltninger at udarbejde et politisk oplæg til en kommunal handlingsplan, som sikrer aktiv handling mod diskrimination og racisme i [adresse].

2. Handlingsplanen skal udarbejdes i samarbejde med ledende forskere på området og civilsamfundet.

Stillet af Radikale Venstres byrådsgruppe

Tonny Olesen (ordfører på sagen), Laust Kjær

INDSTILLING FRA BORGMESTERENS AFDELING

Svar på forslag fra [adresse] om handlingsplan mod racisme og diskrimination

### Resume

Efter byrådets drøftelse i januar er der foretaget en kortlægning af aktuelle, kommunale aktiviteter vedrørende racisme og diskrimination. Den viser aktiviteter både på tværs af den kommunale organisation og i de enkelte magistratsafdelinger.

Forebyggelse af racisme og diskrimination er ofte en integreret del af den almindelige opgaveløsning. Politiske beslutninger på nationalt og kommunalt niveau bliver omsat til en opgaveløsning, der fremmer gensidig forståelse, ligeværdighed og mangfoldighed.

I den kommunale organisation som arbejdsplads er der fokus på mangfoldighed både ved ansættelser og i det daglige samarbejde mellem kolleger.

Endelig er der aktiviteter, der har det som direkte eller indirekte formål at modvirke racisme og diskrimination.

Udvalget for Mangfoldighed og Ligestilling vil være opmærksom på området og lade det indgå i arbejdet med dets hovedemne for 2022-2023.

En national handlingsplan mod racisme er under forberedelse og ventes politisk drøftet i anden halvdel af 2022. Set i det lys indstilles det, at beslutning om en lokal handlingsplan for [adresse] afventer den nationale handlingsplan.

### Beslutningspunkter

Det indstilles:

At 1) kortlægningen af aktuelle, kommunale aktiviteter tages til efterretning

At 2) afslutningen af den nationale kortlægning og udarbejdelsen af en national handlingsplan mod racisme afventes, før der eventuelt tages stilling til udarbejdelsen af en lokal, kommunal handlingsplan. Dette kan ske på foranledning af et nyt beslutningsforslag fremsendt af partierne.

### Sagsforløb:

Udvalg: Magistraten

Dato: 02-05-2022

Carlo Schou: 3

Fremsendes til [adresse] med bemærkning, at Magistraten i mødet den 2. maj 2022 anbefaler, at byrådet tiltræder Borgmesterens Afdelings indstilling af 30.marts 2022.

Rådmand Simon Rasmussen og Alex Christiansen henholder sig til det oprindelige forslag.